CELEX: 42020X0176
Language: hr
Date: 2020-02-07 00:00:00
Title: Pravilnik UN-a br. 126 – Jedinstvene odredbe o homologaciji pregradnih sustava za zaštitu putnika od pomicanja prtljage koji se isporučuju kao oprema vozila koja nije originalna [2020/176]

7.2.2020   
            
            
               HR
            
            
               Službeni list Europske unije
            
            
               L 35/37
            
         
      Samo izvorni tekstovi UNECE-a imaju pravni učinak prema međunarodnom javnom pravu. Status i datum stupanja na snagu ovog Pravilnika treba provjeriti u najnovijem izdanju dokumenta UNECE-a TRANS/WP.29/343/, koji je dostupan na: http://www.unece.org/tran/main/wp29/wp29wgs/wp29gen/wp29fdocstts.html
      Pravilnik UN-a br. 126 – Jedinstvene odredbe o homologaciji pregradnih sustava za zaštitu putnika od pomicanja prtljage koji se isporučuju kao oprema vozila koja nije originalna [2020/176]
      Datum stupanja na snagu: 9. studenoga 2007.
      SADRŽAJ
      PRAVILNIK
      1.   Područje primjene
      2.   Definicije
      3.   Zahtjev za homologaciju
      4.   Oznake
      5.   Homologacija
      6.   Zahtjevi
      7.   Sukladnost proizvodnje
      8.   Sankcije za nesukladnost proizvodnje
      9.   Preinake tipa pregradnog sustava
      10.   Trajno obustavljena proizvodnja
      11.   Upute za uporabu
      12.   Imena i adrese tehničkih službi odgovornih za provođenje homologacijskih ispitivanja te imena i adrese homologacijskih tijela
      PRILOZI
      1.   Izjava
      2.   Izgled homologacijskih oznaka3.   Ispitni postupak za naprave namijenjene zaštiti putnika od pomicanja prtljageDodatak 1. – Područje usporenja ispitnih sanjki kao funkcija vremena
      Dodatak 2. – Položaj ispitnih blokova tipa 1 i tipa 2 u odnosu na ispitni okvir
      Dodatak 3. – Položaj ravnine najvećeg pomaka pregradnog sustava
      4.   Primjer naprave za ispitivanje čvrstoće pregradnih sustava
      1.   PODRUČJE PRIMJENE
      Ovaj se Pravilnik primjenjuje na naprave koje su namijenjene za zaštitu putnika od pomicanja prtljage prema sjedalima vozila u slučaju čeonog sudara za vozila kategorije M1 (1), a koje se isporučuju kao oprema vozila koja nije originalna.
      2.   DEFINICIJE
      Za potrebe ovog Pravilnika:
      2.1.   „pregradni sustav” znači dijelovi ili naprave koji su, uz naslon sjedala, namijenjeni zaštiti putnika od pomicanja prtljage;
      2.2.   „oprema vozila koja nije originalna” znači pregradni sustav koji proizvođač vozila ne nudi kao standardnu ili dodatnu opremu za uporabu u vozilima koja je specificirao proizvođač pregradnog sustava;
      2.3.   „homologacija pregradnog sustava” znači homologacija tipa pregradnog sustava s obzirom na čvrstoću, konstrukciju i karakteristike pregradnih sustava;
      2.4.   „tip pregradnog sustava” znači kategorija pregradnih sustava koji se ne razlikuju prema bitnim karakteristikama kao što su:
      2.4.1.   struktura, oblik, dimenzije, materijali i masa pregradnog sustava, iako se sustav može razlikovati u presvlaci i boji;
      2.4.2.   tip i dimenzije sustavâ za namještanje, blokiranje i pričvršćivanje koji su dio pregradnog sustava;
      2.4.3.   specifična vozila u kojima se upotrebljavaju, a koja je specificirao podnositelj zahtjeva za homologaciju;
      2.5.   „sjedalo”: vidjeti stavke 2.3. i 2.4. Pravilnika br. 17;
      2.6.   „sidrište“ znači sustav kojim je pregradni sustav pričvršćen na konstrukciju vozila, uključujući i pripadajuće dijelove strukture vozila;
      2.7.   „sustav za namještanje” znači naprava pomoću koje se pregradni sustav ili njegovi dijelovi mogu namjestiti u položaj prikladan za ugradnju u vozila koja je specificirao podnositelj zahtjeva ili na položaje u tim vozilima koje je specificirao podnositelj zahtjeva;
      2.8.   „sustav za blokiranje” znači naprava koja omogućuje da se pregradni sustav i njegovi dijelovi zadrže u položaju uporabe;
      2.9.   „posredne strukture” znači sastavni dijelovi vozila na koje se pregradni sustav pričvršćuje u specificiranim vozilima, a koji nisu sidrišta.
      3.   ZAHTJEV ZA HOMOLOGACIJU
      3.1.   Zahtjev za homologaciju tipa pregradnog sustava podnosi vlasnik žiga ili njegov ovlašteni predstavnik.
      3.2.   Zahtjevu se prilažu:
      3.2.1.   tehnički opis pregradnog sustava s upotrijebljenim materijalima i krutim dijelovima kojemu se prilažu crteži dijelova koji čine pregradni sustav. Crteži moraju prikazivati mjesto predviđeno za homologacijski broj i dodatne simbole koji se odnose na krug homologacijske oznake.
      U opisu se moraju navesti tipovi vozila za koje je taj tip pregradnog sustava namijenjen te mjesta pričvršćivanja u vozilima;
      3.2.2.   crtež predviđenih konfiguracija pregradnog sustava u tipovima vozila i položaji konfiguracija pregradnog sustava, uključujući odgovarajuće dimenzije za lakše postavljanje ispitnih blokova u položaj, sidrišne točke na konstrukciji vozila, posredne strukture, sjedala i zaštitne obloge u skladu sa zahtjevima iz stavka 2. Priloga 3.;
      3.2.3.   tri uzorka tipa pregradnog sustava, od kojih će jedan služiti kao referentni uzorak;
      3.2.4.   uzorci upotrijebljenih materijala u količinama koje zahtijeva tehnička služba koja provodi homologacijska ispitivanja;
      3.2.5.   uzorci sjedala, posrednih struktura i zaštitnih obloga potrebnih za ispitivanja propisana stavcima 2.4. i 2.6. Priloga 3.
      3.2.6.   Tehnička služba koja provodi homologacijska ispitivanja ima pravo tražiti dodatne uzorke.
      4.   OZNAKE
      Na uzorcima tipa pregradnog sustava, dostavljenima za homologaciju u skladu s odredbama stavka 3., moraju jasno i neizbrisivo biti označeni ime, početna slova ili trgovačko ime ili žig proizvođača.
      5.   HOMOLOGACIJA
      5.1.   Ako uzorci tipa pregradnog sustava koji su dostavljeni u skladu s odredbama iz stavka 3. ispunjavaju zahtjeve iz stavka 6., dodjeljuje mu se homologacija.
      5.2.   Svakom se homologiranom tipu dodjeljuje homologacijski broj. Prve dvije znamenke (trenutačno 00, za izvornu verziju Pravilnika) označavaju niz izmjena koji obuhvaća najnovije bitne tehničke izmjene Pravilnika u trenutku izdavanja homologacije. Ista ugovorna stranka ne smije dodijeliti isti broj drugom tipu pregradnog sustava.
      5.3.   Obavijest o dodjeljivanju, proširenju ili odbijanju homologacije tipa pregradnog sustava homologiranog na temelju ovog Pravilnika dostavlja se ugovornim strankama Sporazuma iz 1958. koje primjenjuju ovaj Pravilnik putem obrasca u skladu s predloškom iz Priloga 1. ovom Pravilniku.
      5.4.   Na svaki se pregradni sustav koji je sukladan s tipom homologiranim na temelju ovog Pravilnika pričvršćuje, na vidljivom i lako dostupnom mjestu naznačenom na obrascu za homologaciju, međunarodna homologacijska oznaka koja se sastoji od:
      5.4.1.   kruga oko slova „E” iza kojeg slijedi razlikovni broj države koja je dodijelila homologaciju (2);
      5.4.2.   desno od kruga propisanog u stavku 5.4.1., homologacijskog broja.
      5.5.   Homologacijska oznaka mora biti lako čitljiva i neizbrisiva.
      5.6.   Proizvođač pričvršćuje homologacijsku oznaku na pregradni sustav.
      5.7.   U Prilogu 2. ovom Pravilniku prikazani su primjeri izgleda homologacijskih oznaka.
      6.   ZAHTJEVI
      6.1.   Ispitivanja
      Pregradni sustavi ispituju se u skladu s ispitnim postupcima opisanima u Prilogu 3.
      Pregradni sustavi koji se u skladu sa stavkom 3.2.1. mogu upotrijebiti u više od jednog vozila ili u više od jednog specificiranog položaja unutar nekog vozila moraju proći ispitivanja propisana u Prilogu 3. u svim specificiranim vozilima i položajima.
      6.2.   Specifikacije
      6.2.1.   Pregradni sustavi, ako se ispituju u skladu sa zahtjevima iz stavka 6.1., moraju izdržati dovoljno jake sile kako bi se dokazala njihova sposobnost zaštite putnika od pomicanja prtljage u čeonim sudarima.
      Zahtjev se smatra ispunjenim ako je pomak ispitnih blokova prema naprijed manji od 300 mm iza ravnine Y-Y, prikazane u Dodatku 3. Prilogu 3., koja je okomita na uzdužnu os konfiguracije specificirane za vozilo koju tvori stražnji rub naslona sjedala neposredno ispred pregradnog sustava namještenog u skladu s Prilogom 3. stavkom 2.7., osim ako proizvođač može dokazati tehničkoj službi odgovornoj za provođenje homologacijskih ispitivanja da pomak prema naprijed veći od 300 mm neće povećati rizik od teške ozljede putnika u slučaju čeonog sudara.
      Pregradni sustav ne smije se odvojiti od točaka na kojima je pričvršćen. Nakon ispitivanja nikakav oštar rub krutih dijelova pregradnog sustava ne smije biti izložen tako da može izazvati ozljede putnika u vozilu.
      6.2.2.   Ugrađeni pregradni sustav ne smije sadržavati opasne hrapave dijelove ili oštre rubove koji bi mogli povećati opasnost od teške ozljede putnika. Kruti sastavni dijelovi pregradnog sustava ili posrednih struktura koje bi putnici mogli dodirnuti u sudaru s materijalom tvrdoće veće od 50 prema Shoreu A moraju imati površine sa zaobljenim rubovima čiji polumjer zakrivljenosti nije manji od 3,2 mm.
      7.   SUKLADNOST PROIZVODNJE
      Postupci za provjeru sukladnosti proizvodnje moraju biti u skladu s onima iz Dodatka 2. Sporazumu (E/ECE/324-E/ECE/TRANS/505/Rev.2.) i ispunjavati sljedeće zahtjeve.
      7.1.   Svi pregradni sustavi homologirani na temelju ovog Pravilnika moraju biti proizvedeni tako da budu sukladni s homologiranim tipom ispunjavanjem zahtjeva iz stavka 6.
      7.2.   Homologacijsko tijelo koje je dodijelilo homologaciju može u bilo kojem trenutku provjeriti metode za provjeru sukladnosti proizvodnje primijenjene na svaku proizvodnu jedinicu. Uobičajena učestalost tih provjera je jednom godišnje. To tijelo može provoditi i nasumične preglede na serijski proizvedenim pregradnim sustavima s obzirom na zahtjeve navedene u stavku 6.
      8.   SANKCIJE ZA NESUKLADNOST PROIZVODNJE
      8.1.   Homologacija dodijeljena tipu pregradnog sustava na temelju ovog Pravilnika može se povući ako nisu ispunjeni zahtjevi iz stavka 6. ili ako pregradni sustav ne uspije proći provjere propisane u stavku 6.
      8.2.   Ako ugovorna stranka Sporazuma koja primjenjuje ovaj Pravilnik povuče homologaciju koju je prethodno dodijelila, dužna je o tome odmah obavijestiti druge ugovorne stranke koje primjenjuju ovaj Pravilnik izjavom u skladu s predloškom iz Priloga 1. ovom Pravilniku.
      9.   PREINAKE TIPA PREGRADNOG SUSTAVA
      9.1.   Homologacijsko tijelo koje je homologiralo tip pregradnog sustava mora se obavijestiti o svakoj preinaci tog tipa ili vozila i položaja za ugradnju za koje je taj tip pregradnog sustava namijenjen. To tijelo zatim može:
      9.1.1.   smatrati da učinjene preinake vjerojatno neće imati znatan štetan učinak i da pregradni sustav u svakom slučaju i dalje ispunjava zahtjeve; ili
      9.1.2.   smatrati da je utjecaj preinaka na rezultate iz stavka 6. dovoljno neznatan da ga može provjeriti na temelju tehničkih podataka koje je dostavio proizvođač; ili
      9.1.3.   zahtijevati dodatno ispitno izvješće od tehničke službe odgovorne za provođenje ispitivanja.
      9.2.   Stranke Sporazuma koje primjenjuju ovaj Pravilnik obavješćuju se o potvrđivanju ili odbijanju, uz navođenje preinaka, putem postupka navedenog u stavku 5.3.
      9.3.   Nadležno tijelo koje izdaje proširenje homologacije dodjeljuje serijski broj tom proširenju te je o tome dužno obavijestiti ostale stranke Sporazuma iz 1958. koje primjenjuju ovaj Pravilnik izjavom u skladu s predloškom iz Priloga 1. ovom Pravilniku.
      10.   TRAJNO OBUSTAVLJENA PROIZVODNJA
      Ako nositelj homologacije potpuno obustavi proizvodnju tipa napreve homologirane na temelju ovog Pravilnika, dužan je o tome obavijestiti tijelo koje je dodijelilo homologaciju. Nakon što primi odgovarajuću izjavu, to je tijelo dužno o tome obavijestiti ostale stranke Sporazuma iz 1958. koje primjenjuju ovaj Pravilnik izjavom u skladu s predloškom iz Priloga 1. ovom Pravilniku.
      11.   UPUTE ZA UPORABU
      Uz svaki pregradni sustav moraju biti priložene upute na jezicima zemlje u kojoj će se prodavati i moraju sadržavati sljedeće:
      11.1.   Upute za ugradnju u kojima se navodi za koje je tipove vozila taj pregradni sustav prikladan i ispravne metode pričvršćivanja pregradnog sustava na vozila.
      11.2.   Upute za korisnike u kojima se objašnjava najbolji način za korištenje pregradnog sustava. U tim uputama mora biti navedeno sljedeće:
      
                  (a)
               
               
                  važnost uporabe pregradnog sustava svaki put kad se prevozi prtljaga;
               
            
                  (b)
               
               
                  pravilno namještanje i postavljanje u položaj pregradnog sustava;
               
            
                  (c)
               
               
                  način uporabe svih sustava za namještanje i/ili blokiranje ugrađenih u pregradni sustav;
               
            
                  (d)
               
               
                  preporučeni smještaj prtljage i njezino držanje u prtljažniku tipova vozila za koje je pregradni sustav namijenjen;
               
            
                  (e)
               
               
                  nužnost da se oštećeni pregradni sustavi zamijene.
               
            12.   Imena i adrese tehničkih službi odgovornih za provođenje homologacijskih ispitivanja te imena i adrese homologacijskih tijela
      Ugovorne stranke Sporazuma koje primjenjuju ovaj Pravilnik prijavljuju Tajništvu Ujedinjenih naroda imena i adrese tehničkih službi odgovornih za provođenje homologacijskih ispitivanja te homologacijskih tijela koja dodjeljuju homologacije i kojima treba dostaviti obrasce za potvrdu dodjeljivanja, proširenja, odbijanja ili povlačenja homologacije koji su izdani u drugim državama.
      
         (1)  Kako je definirano u Konsolidiranoj rezoluciji o konstrukciji vozila (R.E.3), dokument ECE/TRANS/WP.29/78/Rev.6, stavak 2.
      
         (2)  Razlikovne brojčane oznake ugovornih stranaka Sporazuma iz 1958. navedene su u Prilogu 3. Konsolidiranoj rezoluciji o konstrukciji vozila (R.E.3), dokument ECE/TRANS/WP.29/78/Rev. 6 – http://www.unece.org/trans/main/wp29/wp29wgs/wp29gen/wp29resolutions.html
   
   
      
         PRILOG 1.
         IZJAVA
         (najveći format: A4 (210 × 297 mm))
         
                     
                        
                      (1)
                  
                  
                     Izdaje:
                  
                  
                     ime tijela
                  
               
                      
                  
                  
                     …
                  
               
                      
                  
                  
                     …
                  
               
            
         
                     o (2):
                  
                  
                     dodjeljivanju homologacije
                  
               
                      
                  
                  
                     proširenju homologacije
                  
               
                      
                  
                  
                     odbijanju homologacije
                  
               
                      
                  
                  
                     povlačenju homologacije
                  
               
                      
                  
                  
                     trajno obustavljenoj proizvodnji
                  
               tipa pregradnog sustava na temelju Pravilnika br. 126
         
                     Homologacijski broj: …
                  
                  
                     Broj proširenja: …
                  
               
            1.   
            
               Trgovačko ime ili marka pregradnog sustava: …
            
         
         
            2.   
            
               Namijenjen za tipove vozila: …
            
         
         
            3.   
            
               Ime i adresa proizvođača: …
            
         
         
            4.   
            
               Ako postoji, ime i adresa proizvođačeva zastupnika: …
            
         
         
            5.   
            
               Opis pregradnog sustava: …
            
         
         
            6.   
            
               Opis sustava za namještanje i blokiranje pregradnog sustava i njegovih dijelova: …
            
         
         
            7.   
            
               Opis položaja pregradnog sustava u tipovima vozila: …
            
         
         
            8.   
            
               Opis sidrišta i materijala sidrišta koji se isporučuju uz pregradni sustav:
            
         
         
            9.   
            
               Datum dostavljanja pregradnog sustava na homologaciju: …
            
         
         
            10.   
            
               Tehnička služba odgovorna za provođenje homologacijskih ispitivanja: …
            
         
         
            11.   
            
               Datum izvješća koje je izdala ta služba: …
            
         
         
            12.   
            
               Broj izvješća koje je izdala ta služba: …
            
         
         
            13.   
            
               Napomene: …
            
         
         
            14.   
            
               Homologacija dodijeljena/odbijena/proširena/povučena (2)
               
            
         
         
            15.   
            
               Obrazloženje proširenja (ako je primjenjivo): …
            
         
         
            16.   
            
               Položaj homologacijske oznake na pregradnom sustavu: …
            
         
         
            17.   
            
               Mjesto: …
            
         
         
            18.   
            
               Datum: …
            
         
         
            19.   
            
               Potpis: …
            
         
         
            20.   
            Ovoj su izjavi priloženi sljedeći dokumenti s prethodno navedenim homologacijskim brojem:
            
                        (a)
                     
                     
                        crteži, dijagrami i sheme pregradnog sustava, njegovih sidrišta na vozilu, sustavâ za namještanje i njihovih dijelova koji su dio pregradnog sustava te naprava za blokiranje;
                     
                  
                        (b)
                     
                     
                        fotografije pregradnog sustava, njegovih sidrišta, sustavâ za namještanje i njihovih dijelova te naprava za blokiranje.
                     
                  
         
            (1)  Razlikovni broj države koja je dodijelila/proširila/odbila/povukla homologaciju (vidjeti odredbe o homologaciji u Pravilniku).
         
            (2)  Prekrižiti suvišno.
      
   
   
      
         PRILOG 2.
         IZGLED HOMOLOGACIJSKIH OZNAKA
         (vidjeti stavak 5.4. ovog Pravilnika)
         
            
         a = 8 mm (najmanje).
         Ova homologacijska oznaka pričvršćena na pregradni sustav označava da je taj tip pregradnog sustava homologiran s obzirom na čvrstoću u Nizozemskoj (E4) na temelju Pravilnika br. 126 pod homologacijskim brojem 002439. Prve dvije znamenke homologacijskog broja označavaju da je Pravilnik bio u izvornoj verziji.
         
            Napomena:
         
         Homologacijski broj i dodatni simboli moraju biti blizu kruga, iznad, ispod, lijevo ili desno od slova „E”. Znamenke homologacijskog broja moraju biti s iste strane slova „E” i poredane u istomu smjeru. Upotrebu rimskih brojki kao homologacijskih brojeva treba izbjegavati kako ih se ne bi zamijenilo s ostalim simbolima.
      
   
   
      
         PRILOG 3.
         ISPITNI POSTUPAK ZA NAPRAVE NAMIJENJENE ZAŠTITI PUTNIKA OD POMICANJA PRTLJAGE
         1.   ISPITNI BLOK
         Kruti blokovi sa središtem inercije u geometrijskom središtu.
         Tip 1
         
                     Dimenzije
                  
                  
                     :
                  
                  
                     300 mm × 300 mm × 300 mm
                  
               Svi rubovi i kutovi moraju biti zaobljeni na 20 mm
         
                     Masa
                  
                  
                     :
                  
                  
                     18 kg
                  
               Tip 2
         
                     Dimenzije
                  
                  
                     :
                  
                  
                     500 mm × 350 mm × 125 mm
                  
               Svi rubovi i kutovi moraju biti zaobljeni na 20 mm
         
                     Masa
                  
                  
                     :
                  
                  
                     10 kg
                  
               2.   PRIPREMA ISPITIVANJA
         2.1.   Pregradni sustav mora se pričvrstiti na kruti okvir pomoću elemenata za pričvršćivanje koje je priložio proizvođač. Kruti okvir mora uključivati krutu horizontalnu ravninu „E” (vidjeti Prilog 4.) koja reproducira razinu poda prtljažnika. Točke pričvršćenja A, B, C i D trebale bi reproducirati geometriju predviđenih sidrišnih točaka na vozilu kako je utvrđeno u stavku 3.2.2. ovog Pravilnika, mjereno od referentne ravnine „E”.
         Ako podnositelj zahtjeva za homologaciju preporučuje nekoliko različitih položaja za ugradnju, u dogovoru s tehničkom službom mora se odabrati najnepovoljniji položaj.
         Sve trake za pričvršćivanje, posredne strukture i elemente itd. trebalo bi ugraditi u skladu s uputama podnositelja zahtjeva za homologaciju.
         2.2.   Efektivni pod ispitne konfiguracije opisane u stavku 2.1. trebao bi reproducirati razinu poda s obzirom na sidrišne točke A, B, C i D tako da odgovara odnosu stvarnih sidrišnih točaka vozila i poda za predloženu ugradnju iz stavka 3.2.2. ovog Pravilnika.
         2.3.   Dva ispitna bloka tipa 1 postavljaju se na površinu „E” krutog okvira.
         2.3.1.   Kako bi se odredio položaj ispitnih blokova u uzdužnom smjeru, najprije se moraju postaviti tako da njihova prednja strana dodiruje pregradni sustav i da donjom površinom leže na vodoravnoj ravnini „E” krutog okvira. Potom se pomiču unazad i paralelno s uzdužnom središnjom ravninom krutog okvira na horizontalnu udaljenost od 200 mm. U tom se položaju moraju učvrstiti tako da se ne mogu pomaknuti unazad. Ako ugradnja u vozilo, opisana u stavku 3.2.2. ovog Pravilnika, ne dopušta da se dva ispitna bloka tipa 1 pomaknu na udaljenost od 200 mm, trebalo bi ih pomaknuti na najudaljeniji mogući položaj u skladu s ugradnjom u vozilo. Udaljenost između uzdužne središnje ravnine krutog okvira i unutarnje strane svakog ispitnog bloka mora biti 25 mm kako bi se između ispitnih blokova postigla udaljenost od 50 mm. Vidjeti Dodatak 2. ovom Prilogu.
         2.3.2.   Predložene ugradnje u vozilo, kako su opisane u stavku 3.2.2. ovog Pravilnika, iza kojih se ne mogu postaviti ispitni blokovi tipa 1 moraju se ispitati bez tih blokova.
         2.3.3.   Kruti okvir mora biti opremljen fiksiranim, povišenim ispitnim podom s teretnom površinom na kojoj se težište ispitnog bloka tipa 2 nalazi između gornjeg ruba naslona sjedala koji se nalazi neposredno ispred pregradnog sustava (ne uzimajući u obzir naslone za glavu) i donjeg ruba oplate krova, izravno iznad te točke (X-X u Dodatku 2. Priloga 3.), kako je utvrđeno u stavku 3.2.2. ovog Pravilnika. Ispitni blok tipa 2 postavlja se na povišeni ispitni pod tako da je njegova najveća površina (500 mm × 350 mm) na teretnoj površini centralno u odnosu na uzdužnu os krutog okvira, a njegova površina dimenzija 500 mm × 125 mm okrenuta prema naprijed i u izravnom dodiru s pregradnim sustavom. Konfiguracije pregradnih sustava iza kojih se ne može postaviti ispitni blok tipa 2 ispituju se bez tih blokova. Vidjeti Dodatak 2. ovom Prilogu.
         2.4.   Ako se u predviđenom položaju ugradnje pregradnog sustava njegove točke pričvršćenja nalaze na posrednoj strukturi (kao što je naslon sjedala, bočna obloga itd.), ti spojni sastavni dijelovi moraju se pričvrstiti na kruti okvir pomoću dijelova za pričvršćivanje koje je odredio proizvođač.
         2.5.   Ako pregradni sustav u propisanoj konfiguraciji unutar krutog ispitnog okvira nema nikakvu strukturu koja se proteže do 400 mm od krute horizontalne ravnine „E” (Prilog 4.), ispitivanje se može provesti bez ispitnih blokova tipa 1.
         2.6.   Ako bi sastavni dijelovi vozila kao što su metalni dijelovi nadogradnje, sjedala, zaštitne obloge itd. uzrokovali pomicanje pregradnog sustava prema naprijed, ti se sastavni dijelovi mogu pričvrstiti na kruti okvir propisan u stavku 2.1., ali se na zahtjev proizvođača na taj okvir trebaju pričvrstiti u položaju koji najviše odgovara njihovu položaju u vozilu u odnosu na pregradni sustav kako je propisano u stavku 3.2.2. ovog Pravilnika. Uz iznimku sjedala koja se mogu namještati u uzdužnom smjeru, ako se tim sastavnim dijelovima vozila može namještati položaj (primjerice nasloni stražnjih sjedala), oni se moraju namjestiti u onaj položaj koji najmanje utječe na pomicanje pregradnog sustava prema naprijed.
         2.7.   Ako sklop sjedala koji se može namještati u uzdužnom smjeru ograničava pomak pregradnog sustava prema naprijed, ta sjedala, ako su pričvršćena na kruti okvir propisan u stavku 2.1., na zahtjev proizvođača treba postaviti u položaj unutar 10 mm od njihova najnižeg, krajnjeg stražnjeg položaja, a naslon sjedala, ako se može namještati, treba namjestiti što bliže kutu od 25°. Nasloni za glavu, ako su ugrađeni, moraju se namjestiti u najniži položaj.
         3.   ISPITIVANJE
         Ispitni okvir i dijelovi za njegovo pričvršćenje propisani u stavcima 2.1., 2.2., 2.3.1., 2.3.3., 2.4., 2.6. i 2.7. moraju se čvrsto pričvrstiti na ispitne sanjke koje se mora usporiti od početne brzine do zaustavljanja tako da usporavanje sanjki i na njih pričvršćenog okvira ostane u granicama područja grafički prikazanog u Dodatku 1. Priloga 3.
      
   
   
      
         DODATAK 1.
         PODRUČJE USPORENJA ISPITNIH SANJKI KAO FUNKCIJA VREMENA
         (Čeoni sudar)
         
            
      
   
   
      
         DODATAK 2.
         POLOŽAJ ISPITNIH BLOKOVA TIPA 1 I TIPA 2 U ODNOSU NA ISPITNI OKVIR
         
            
      
   
   
      
         DODATAK 3.
         POLOŽAJ RAVNINE NAJVEĆEG POMAKA PREGRADNOG SUSTAVA
         
            
      
   
   
      
         PRILOG 4.
         PRIMJER NAPRAVE ZA ISPITIVANJE ČVRSTOĆE PREGRADNIH SUSTAVA